stanford-oval/wikipedia huggingface dataset:
מתנות כהונה
פרטי דינים

הספרא, על הביטוי התורני "לדורותיכם" מנמקת כי התורה חייבה את נתינת מתנות הכהונה על אף שאין המקדש בנוי ואין הכהנים עוסקים בעבודת המקדש והקרבנות.
אף על פי שהתורה העניקה לכהנים את זכות קבלת המתנות למטרת החזקת ידי הכהנים להורות הלכות התורה, יש מסבירים שאפילו כהן שאינו עוסק בתלמוד תורה וגם כהן בעל תשובה, זוכה לקבלת מתנות כהונה[דרוש מקור].
רשימת המתנות

חז"ל מנו 24 מתנות כהונה, וחילקו אותן על פי מקום החיוב בנתינה - עשר במקדש, ארבע בירושלים, ועשר בגבולין. ישנן חלוקות נוספות, אך כולן שומרות על המספר עשרים וארבע.
רשימת המתנות > מתנות הנאכלות לכהנים בתוך בית המקדש

בשר קרבן חטאת.
בשר קרבן אשם.
בשר קרבן שלמים של ציבור.
הנשאר מקרבן העומר המובא בתחילת ספירת העומר.
שיירי קרבן מנחה (להוציא מנחת כהן, הנשרפת כליל ואינה נאכלת)
קרבן שתי הלחם של חג השבועות.
לחם הפנים המוחלף מדי שבת על השולחן שבתוך ההיכל במקדש.
לוג שמן שהמצורע מביא עם הקורבנות שלו.
חטאת העוף
אשם תלוי
רשימת המתנות > מתנות שנאכלות ומחולקות רק בירושלים

בכור בהמה טהורה.
ביכורים של פירות משבעת המינים.
"עורות קדשים" -עור בהמות קדשי קדשים שנקרבו על המזבח
המורם מתודה ואיל נזיר (חזה ושוק של קורבן תודה והלחם הבא עמו, חזה ושוק וזרוע של איל השלמים שמקריב הנזיר בסיום ימי נזירותו והלחם הבא עמו, וכן חזה ושוק של קורבן שלמים רגיל)
רשימת המתנות > מתנות הניתנות בגבולין

תרומה גדולה
תרומת מעשר
הפרשת חלה
ראשית הגז - חלק מכובד מצמר גזיזת כבשים.
שדה אחוזה - שדה שאדם מקדיש ואינו פודה אותו לפני היובל.
זרוע לחיים וקיבה של כל בהמת חולין שאיננה קודש. נקראות גם סתם "מתנות".
פדיון הבן
פדיון פטר חמור - כבש הניתן לכהן תמורת חמור שהוא בכור לאמו האתון.
חרמי כהן - דברים שאדם מחרים ניתנים לכהן
גזל הגר - דבר שאדם גזל ומוחזר עתה לאחר שהנגזל מת ואין לו יורשים. הגזילה מועברת לכהן.
יחס הכהנים כלפי המתנות

פרשני התורה והמדרש ביארו את מעמד הרצוי של הכהנים כלפי המתנות. מפרשי התורה הסבירו שאל לכהן להרגיש את עצמו כמוכלם עבור קבלת מתנת "חינם" אלא להבין שהמתן אינו ניתן לו -אלא להקדוש ברוך הוא, והשם מזכה את הכהן לקבלת פרס זו. כמו כן, על כהן להראות חביבות בקבלתו את המתנות כהונה -מפני שהוא ניתן לו מאת הקדוש ברוך הוא- אף על פי שהמתן הניתן לו אינו שווה סכום כספי חשוב. מאידך, לאשר גאות הכהן על קבלת הרבה מתנות חשובות, הבטיח התורה ברכה מיוחדת לכהן שלא יבוא לידי גאווה וחטאים למיניהם שבדרך כלל עשירים נכשלים בהם.
על הביטוי התורני "מאת בני ישראל", אומר המדרש שישנם שלש מדרגות בקבלת המתנות; הראשון הוא שלא יטול הכהן את המתן ביד חזקה ובתקיפות, השני שלא יסייע הכהן בעבודת השדה כדי לזכות למתנותיו ("כהן המסייע בבית הגרנות"), והשלישי שהכהן ימשוך את ידו מלקחת מתן אלא ימתין עד שיתנוהו בדרך של כבוד.
על סמך הפסוק ”שִׁחַתֶּם בְּרִית הַלֵּוִי אָמַר ה' צְבָאוֹת” (מלאכי ב ח), יש מבעלי התוספות שכתבו שאל לכהן ליטול את המתנות על מנת להחזירם לנותן. כמו כן, יש מסבירים שאל לכהן לסרב מלקבל מתנות כשבאים לתת לו.
ההבדלים בין מתנות כהונה למתנות לויים, עניים, ומס המלך

פרשני התורה הסבירו שיש חילוקים יסודיים בין מתנות כהונה לבין מתנות עניים.
למרות שמפרשי התנ"ך מנמקים את מתנות הכהונה והלויה כחלף עבודתם בקודש, מתנות הכהונה שונות ממתנות שזוכים בהן הלויים בזה שאינן דווקא תמורת עבודה מסוימת שהכהן מבצע בבית המקדש, וכעיקר, גם כהן שאינו עובד בכלל זוכה לקבלת מתנות.
עוד הבדל הוא שמתנות כהונה ניתנות ממובחר היבול ומראשיתו. פרשני התורה אף הסבירו שאל לבעלים ליהנות מיבולם עד נתינת המתנות, וגם שהמתנות יינתנו בדרך של כבוד ושמחה רבה.[דרוש מקור]
בימינו

כיום לא ניתן לתת את כל מתנות הכהונה. חלק מן המתנות היה קשור ישירות לבית המקדש (כמו חלקים מן הקורבנות, למשל). מתנות אחרות אסורות לאכילה בטומאה (למשל תרומה וחלה) ומכיוון שההלכה קובעת שכאשר אין אפר פרה אדומה כל הכוהנים בחזקת טמאי מתים אין באפשרות הכהנים לאכול אותן, אך עדיין יש חובה להפרישם.
בימינו, אף על פי שבית המקדש אינו בנוי, יש חוב לתת חלק ממתנות הכהונה אל הכוהנים.
פדיון הבן נוהג גם היום.
זרוע לחיים וקיבה נוהג מעיקר הדין גם כיום, אך בפועל לרוב לא ניתן לכהנים (ראה בערך).
ראשית הגז נוהג גם היום.
פדיון פטר חמור היא מצווה די נדירה, מכיוון שאין אנשים רבים המגדלים חמורים. על כן, מדי פעם מתארגנת קבוצה של חובבי מצווה הקונים ביחד אתון שעדיין לא ילדה על מנת לזכות לקיים את המצווה. הקבוצה מקפידה שלא לצרף כהנים ולויים שכן אם יש כהן או לוי בשותפות העיר הנולד פטור מפדיון. הפדיון נעשה לעיתים בטקס רב רושם כאשר החמור מקושט בזרי פרחים.
לעומת פדיון פטר חמור, אדם שמגדל בהמות טהורות, בקר, כבשים או עיזים מקפיד לשתף איתו גוי כדי להפטר ממצוות בכור בהמה טהורה. זאת מכיוון שהבכור חייב להיות מוקרב בבית המקדש ואינו נפטר מכך אלא אם נופל בו מום בלי כוונה.
את התרומה גדולה ותרומת המעשר מפרישים בדרך כלל ביחד. בכמויות קטנות (לדוגמה במטבח הביתי), מצניעים את הפרשת התרומה בצורה מכובדת (בדרך כלל על ידי הנחתן בשתי שקיות בפח האשפה). כאשר מדובר בכמויות גדולות, יש הנוהגים לתת את התרומה לאכילה לבהמה של כהן. על כן נוהגים למכור את החיות בגני חיות לכהנים בשותפות ולתת לבהמות שבגן החיות לאכול את התרומה, וכך גם מספר בעלי עדרים פרטיים עושים. כאשר מדובר בתרומה משמן זית, יש הנוהגים לתת את השמן לכהנים כשמן להדלקה. ויש המסתייגים מכך בשל טענת כהן מבורר.
את החלה מפרישים בכמות מינימלית וזורקים לפח באופן מכובד, ויש הנוהגים לשרוף בדווקא. וישנם מקומות בחוץ לארץ בהם נותנים לכהן קטן לאכול את החלה.
בימינו > כהן מוחזק

טענת כהן מוחזק (או "כהן מבורר") הוא טענה שלפיה מטילים ספק בייחוסם של הכהנים, היות שמפאת מרחק השנים לא נשמרה מסורת ייחוסם בדייקנות, ולכן יש להימנע מלהתחייב בנתינת מתנות מסוימות לכהנים. לעומת טענה זו, יש מחזיקים כי הכהנים בימינו להם חזקה הלכתית המאפשרת ומחייבת נתינת המתנות אליהם. כנוסף לחזקה האמורה, יש גם מתנות מסוימות שההלכה לא מחייבת לתתם לכהן מיוחס אלא די בכהן מוחזק.
יחסי דנמרק–המלדיביים

| יחסי דנמרק–המלדיביים |
| --- | --- |
דנמרק: המלדיביים


דנמרק: המלדיביים
שטח (בקילומטר רבוע)
43,094: 298
אוכלוסייה
5,983,727: 528,271
תמ"ג (במיליוני דולרים)
404,199: 6,600
תמ"ג לנפש (בדולרים)
67,550: 12,494
משטר
מונרכיה חוקתית: רפובליקה

יחסי דנמרק–המלדיביים הם יחסי החוץ בין דנמרק לבין המלדיביים.
סקירה כללית

שתי המדינות כוננו יחסים דיפלומטיים ב-8 בנובמבר 1982. שתי המדינות משתפות פעולה בעיקר בארגונים בינלאומיים, ובכלל זה באו"ם.
נציגויות דיפלומטיות

המלדיביים מיוצגת בדנמרק באמצעות שגרירותה בברלין, גרמניה.
דנמרק מיוצגת במלדיביים באמצעות שגרירותה בניו דלהי, ובנוסף מחזיקה קונסוליית כבוד במאלה.
יחידה 220

ערך זה עוסק ביחידת מודיעין לשעבר. אם התכוונתם לאוגדה לשעבר, ראו .
|  פרטים |
| --- | --- |
 כינוי עבר:  יחידה 994
 סוג:  יחידת קשר חשאי
 בסיס האם:  חוף תל ברוך
 אירועים ותאריכים
 תקופת הפעילות:  שנות ה-50 של המאה ה-20 – לא ידוע
 
יחידה 220 הייתה יחידת קשר חשאי להפעלת סוכנים חשאיים של המוסד ואמ"ן. היא נוסדה בשנות ה‑50 כיחידה 994 בשני בסיסים באזור תל אביב. בצד מכשירי קשר הופעל במודיעין גם מערך יוני דואר להעברת מידע לסוכנים, בנוסף על השימוש ביונים בחיל הקשר. נבנו תחנות איסוף ליונים בירושלים, בבאר שבע, באילת ובצפת. השימוש ביונים פסק ב‑1967. יחידת הקשר החשאי הייתה עצמאית במערך האיסוף. עם הקמת מפקדת הקשר בחיל המודיעין, סופחה היחידה למפקדה זו. הקשר החשאי עם סוכנים שוּפר באופן קבוע באמצעות מכשור חדיש ויכולות קליטה ושידור שפותחו ביחידה הטכנולוגית-מבצעית במודיעין (יחידה 81). בפרסום בינלאומי נדיר נכתב כי ב‑1965 סיפקה היחידה קשר חשאי לסוכנים במזרח התיכון ובמדינות אפריקה, כולל כאלה שנחשפו על ידי גורמים עוינים.
בסיס היחידה שכן בחוף תל ברוך. מפקדה הראשון היה נרי ראשוני ואחריו יאיר רסקי. בין השאר, קיימה היחידה את הקשר עם אלי כהן, כפי שפורסם בסדרה התיעודית "לוחם 566" בערוץ "כאן 11". לאחר תפיסתו של אלי כהן ערכה היחידה ניסוי ("מבצע בול") יחד עם יחידה 515 במטרה לברר האם ניתן לאכן שידורים בהספקים נמוכים, לשם כך שידרו אנשי היחידה מערים שונות בישראל ושידוריהם אוכנו בהצלחה על ידי מערך האיכון של 515.
היחידה פעלה לספק שירותי תקשורת למשלחת כוחות הביטחון הישראלים בכורדיסטן, וכן סייעה במבצע רוטב בתימן.
ב-1969 הוקמה באגף המודיעין יחידה 193 שהפכה ב-1971 לגדוד הקשר של אמ"ן. היחידה המשיכה לפעול במקביל ליחידה 220 שהתמקדה בפעילות הקשר החשאי. במקביל ליחידה של צה"ל, הוקמה במוסד (בתקופתו של צבי זמיר) יחידה בעלת מטרה דומה. הבסיס בחוף תל ברוך פונה כנראה בסוף 2012.
הערות שוליים

↑  אפרים לפיד, לוחמי הסתר – המודיעין הישראלי מבט מבפנים, ידיעות ספרים, 2017, עמ' 124–125
↑  Bury J, From the Archives: Intercepting Best Friends?, Cryptologia - An International Journal devoted to Cryptology Vol. 32, No. 1, January 2008, עמ' 84‑87
יחידה 1644

|  פרטים |
| --- | --- |
 מדינה:  האימפריה היפנית
 אירועים ותאריכים
 תקופת הפעילות:  1939–1945 (כ־6 שנים)
 מלחמות:  מלחמת סין-יפן השנייה
 נתוני היחידה
 כוח אדם:  1500
 פיקוד
 יחידת אם:  יחידה 731
 מפקדים:  שירו אישיאי  סאטו שונג'י
 
יחידה 1644 (ביפנית: 栄1644部隊) הידועה גם בשמות: "יחידה אי", "יחידת טאמה" או "יחידת ננקינג" הייתה יחידה צבאית של הצבא היפני הקיסרי, אשר עסקה בלוחמה ביולוגית. היחידה הפעילה מעבדה ועסקה בפיתוח חיידקים קטלניים והפעלתם במהלך מלחמת סין-יפן השנייה.
היסטוריה

היחידה הוקמה ב-1939 במהלך מלחמת סין-יפן השנייה בידי המחלקה למניעת מגפות וטיהור מים של הצבא היפני הקיסרי. במקור היא נועדה לשמש כיחידת משנה של יחידה 731. המעבדה של היחידה הייתה ממוקמת בעיר ננקינג שבחלקים הכבושים של סין. שירו אישיאי שימש כמפקדה הראשון של היחידה, לפני שהועבר לפקד על יחידה 731 ובמקומו מונה קולונל אוטה. בפברואר 1943 מונה סאטו שונג'י למפקד היחידה.
היחידה כללה בשיאה 1,500 אנשים, והכשירה מדי שנה כ-300 בקטריולוגים חדשים. פרט לפיתוח חיידקים, עסקה היחידה גם בגידול פרעושים שישמשו כנשאים עבור החיידקים. הצבא הקיסרי עשה שימוש בנשק הביולוגי שיוצר בידי היחידה, והפעיל אותו כנגד הצבא הסיני וכנגד האוכלוסייה האזרחית הסינית. הנשק הביולוגי של היחידה הופץ באמצעות ריסוס, פרעושים, והרעלת בארות. אנשי היחידה נפלו בשבי הצבא האדום במהלך מבצע סערת אוגוסט, וסאטו נידון על פשעי מלחמה במהלך משפט פושעי המלחמה בחברובסק. הוא הודה ביכולות הגבוהות של היחידה, וכן בכך שנעשה שימוש בנשק הביולוגי שיצרה כנגד אזרחים, אולם טען כי היחידה מעולם לא ערכה ניסויים בבני אדם (להבדיל מיחידה 731). הוא נידון ל-20 שנות מאסר, אולם שוחרר כבר ב-1956. עם זאת, חוקר אנונימי שלא הסכים לפרסם את שמו, אולם טען שהוא קשור ליחידה 1644, טען בניגוד להכחשתו של סאטו, שהיחידה כן ביצעה ניסויים בבני אדם אשר כללו הזרקות של כולרה, טיפוס הבהרות ודבר הבלוטות.
לקריאה נוספת

Gold, Hal (2004), Unit 731 Testimony, Tuttle Publishing.
יאורי הנריק פון וריקט

| --- | --- |

וריקט ב-1972
 לידה:  14 ביוני 1916 הלסינקי, האימפריה הרוסית 
 פטירה:  16 ביוני 2003 (בגיל 87) הלסינקי, פינלנד 
 מקום לימודים:  אוניברסיטת הלסינקי, Svenska normallyceum 
 מנחה לדוקטורט:  איינו קאילה 
 מוסדות:  אוניברסיטת הלסינקי  אוניברסיטת קיימברידג'  אוניברסיטת קורנל 
 מונחה לדוקטורט:  יאקו הינטיקה 
 עיסוק:  פילוסוף, מרצה באוניברסיטה, סופר 
 מדינה:  פינלנד 
 פרסים והוקרה:  פרס סלמה לגרלף (1993) מפקד הצלב הגדול של מסדר האריה של פינלנד (1979) מפקד דרגה ראשונה במסדר האריה של פינלנד (1964) מפקד במסדר האריה של פינלנד (1953) פרס פינלנד של האקדמיה השוודית (1968) Tollander Award (1987) אביר הצלב הגדול במסדר הוויקטוריאני המלכותי Memorial medal of the Continuation War Memorial medal of the Winter War Austrian Decoration for Science and Art First Class עמית האקדמיה הבריטית מפקד דרגה ראשונה במסדר כוכב הקוטב 
 
וריקט ב-1961
ביתו של פון וריקט ברחוב לאיוורינקאטו, הלסינקי: לוח הנצחה המציין את מקום מגוריו הותקן ב-2006
יֶאוֹרִי הֶנְרִיק פוֹן וְרִיקְט (בשוודית: Georg Henrik von Wright; 14 ביוני 1916 –  16 ביוני 2003) היה פילוסוף ולוגיקן פיני-שוודי שתרם תרומה משפיעה לפיתוח תחומי הלוגיקה המודרניים במאה ה-20.
קורות חיים

פון וריקט למד פילוסופיה באוניברסיטאות הלסינקי וקיימברידג'. המורה שלו בפינלנד היה הפילוסוף איינו קאילה (אנ') (1890–1958), הנחשב לנציג המוביל של הפוזיטיביזם הלוגי בפינלנד. קאילה השתתף באופן אישי במפגשים של החוג הווינאי והכניס את התנועה המטאפיזית-הספקנית החדשה לפילוסופיה הפינית. הסוציאליזציה המדעית של פון וריקט עלתה בקנה אחד עם תקופת הזוהר של הפוזיטיביזם הלוגי, שעל קשיחותו הדוגמטית התגברו בהצלחה במהלך ההתפתחויות הפנימיות בפילוסופיה האנליטית בתחילת שנות ה-50 של המאה ה-20 – לא מעט הודות לתרומתו של פון וריקט עצמו. פון וריקט החל בתחילה את קריירת ההוראה האקדמית שלו בהלסינקי, שם לימד כפרופסור לפילוסופיה. לאחר מכן הוא היה יורשו של חברו לודוויג ויטגנשטיין בקתדרה שלו בקיימברידג'. לאחר מכן לימד באוניברסיטת קורנל.
תרומותיו Deontic Logic ("הלוגיקה הדיאונטית") ו-An Essay in Modal Logic ("מסה על הלוגיקה המודאלית") מ-1951 היו פורצות דרך. עם התרומה הראשונה הפך פון וריקט למייסד (שותף) של הלוגיקה הנורמטיבית המודרנית, אותה ביקש לפתח מעקרונות הלוגיקה המודאלית, ובשנייה תרם תרומה משפיעה להמשך התפתחותה של הלוגיקה המודאלית עצמה. בשנים מאוחרות יותר עסק פון וריקט בעיקר בשאלות של תורת הפעולה ובמה שנקרא "מחלוקת הסבר-הבנה". בנוסף, פון וריקט היה העורך המשותף של כתביו לאחר המוות של לודוויג ויטגנשטיין ונחשב לאחד מהפילולוגים החשובים ביותר של ויטגנשטיין.
ב-20 השנים האחרונות לחייו עסק פון וריקט רבות בשאלות פילוסופיות מוסריות ופרסם, בין היתר, את המאמר הפסימי Myten om framsteget ("מיתוס ההתקדמות") ב-1993.
פרסים

בשנה האחרונה לחייו הוענקו לו מספר תוארי דוקטור לשם כבוד, כולל אחד מטעם אוניברסיטת ברגן. הוא גם קיבל את פרס פינלנד של האקדמיה השוודית (אנ') ב-1968.
כתביו

1963 The Varieties of Goodness. Routledge & Kegan, London & Humanities Press, New York
1963 The Logic of Preference. Edinburgh University Press, Edinburgh
1963 Norm and Action. A Logical Enquiry. Routledge & Kegan, London
1979 Norm und Handlung. Eine logische Untersuchung. Scriptor, Königstein (Monographien Wissenschaftstheorie und Grundlagenforschung, hrsgg. v. Georg Meggle, Band 10)
1971 Explanation and Understanding. Cornell Univ. Press, Ithaca, New York
1974 Erklären und Verstehen. Athenäum, Frankfurt (FAT 1002 – Grundlagenforschung) 3807210024 ern. 2008 EVA/Europ. Verlagsanst., Hamburg, ISBN 978-3-434-46168-5
1977 Handlung, Norm und Intention. Untersuchungen zur deontischen Logik. de Gruyter, Berlin (s.)
1982 Wittgenstein. Blackwell, Oxford
Wittgenstein. Suhrkamp, Frankfurt 1986, ISBN 978-3-518-57815-5 (stw 1990, ISBN 978-3-518-28487-2)
1984 Practical Reason. Cornell Univ. Press, Ithaca, New York, ISBN 978-0-8014-1673-6
1985 Truth, Knowledge and Modality. Blackwell, Oxford, ISBN 978-0-631-13367-4
1990 A Portrait of Wittgenstein as a Young Man. From the Diary of David Hume Pinsent 1912-1914. Blackwell, Oxford, ISBN 978-0-631-17511-7
1993 The Tree of Knowledge and Other Essays. Brill Acad. Publ., ISBN 978-90-04-09764-3
1994 Normen, Werte und Handlungen. Suhrkamp, Frankfurt, ISBN 978-3-518-58178-0 (Sonderausg. 1997)
1995 Erkenntnis als Lebensform: zeitgenössische Wanderungen eines philosophischen Logikers. Böhlau, Wien u. a., ISBN 3-205-98144-8 (Aufsatzsammlung)
1998 Actions, Norms, Values. Discussions With Georg Henrik Von Wright. Edited by Georg Meggle. de Gruyter, Berlin, ISBN 978-3-11-015484-9
לקריאה נוספת

Artosi, Alberto (March 2005). "Georg H. von Wright: In Memoriam". Ratio Juris. 18 (1): 120–123. doi:10.1111/j.1467-9337.2005.00289.x
Jakola, Lassi (2023). The Philosophy of The Varieties of Goodness (1963): Essays on G. H. von Wright's Theory of Value and Moral Philosophy (Ph.D. thesis). Philosophical Studies from the University of Helsinki, 54. University of Helsinki. ISBN 978-951-51-8883-0. ISSN 1458-8331.
Meggle, Georg; Vilkko, Risto, eds. (2016). Georg Henrik von Wright's Book of Friends. Acta philosophica Fennica, 92. Helsinki: Societas philosophica Fennica. ISBN 978-951-9264-83-7. ISSN 0355-1792.
Schilpp, Paul Arthur; Hahn, Lewis Edwin, eds. (1989). The Philosophy of Georg Henrik von Wright. Library of Living Philosophers. La Salle (Ill.): Open Court Publishing Company. ISBN 0-87548-372-0.
ביאורים

↑  לעיתים נפוץ במקורות העבריים התעתיק פון וריכט. במדינות דוברות אנגלית לעיתים מעוותים את שמו לצורה פון רייט, ופון וריקט טען בפני חברים בריטים שלו שיש יסוד להגייה הזו לאור העובדה שמוצא משפחתו בסקוטלנד.
הערות שוליים

↑  "G. H. Von Wright". The Times (באנגלית). 20 ביוני 2003. ISSN 0140-0460. נבדק ב-5 בספטמבר 2024. {{cite news}}:  (עזרה)
| --- | --- |
בקרת זהויות :  NLI: 987007295909705171  PLWABN: 9810530694705606  BNE: XX1150362  BnF: cb126468108 (data)  CANTIC: a10297236  CiNii: DA00533501  GND: 118635328  ISNI: 0000 0001 2146 9375  LCCN: n79065752  LNB: 000012731  MGP: 16956  NDL: 00461482  NKC: jn19990009295  NLG: 62795  NLK: KAC199630637  NTA: 06830479X  SELIBR: 102669  SNAC: w6wq7xx2  SUDOC: 050545876  Trove: 1017720  VcBA: 495/127736  VIAF: 108353460   WorldCat (עם VIAF): 108353460
יותם גנדלמן

| --- | --- |
אין תמונה חופשית
 לידה:  24 ביוני 1985 (בן 39)
 מדינה:  ישראל ישראל
 מקום לימודים:  אוניברסיטת תל אביב 
 בן או בת זוג:  דניאל גל (2016–2019) 
 פרופיל ב-IMDb
 
יותם גנדלמן (נולד ב-24 ביוני 1985) הוא במאי, תסריטאי, צלם, ועורך ישראלי. מבעלי חברת ההפקות "ביצתעין".
גנדלמן ביים מספר סדרות וסרטים, דוקומנטריים ועלילתיים, לישראל ולארצות הברית. מיוצרי ובמאי סדרת הדוקו זוכת שלושת פרסי האקדמיה הישראלית לטלוויזיה "צל של אמת", אשר נרכשה על ידי נטפליקס. ביים, כתב והפיק את סדרת הדוקו "Buried" עבור רשת שואוטיים האמריקאית. כתב וביים את הסדרה העלילתית מעילה, המבוססת על סיפורה של אתי אלון, לyes.
ביוגרפיה

בוגר מגמת קולנוע בתיכון אלון ברמת השרון. שירת בצבא ביחידת ההסרטה של דובר צה"ל. סיים תואר ראשון בתוכנית למצטיינים במדעי הרוח ואמנויות באוניברסיטת תל אביב. ב-2007 החל לעבוד כבמאי הראשי של MTV ישראל.
ב-2009 הקים את חברת ההפקות "ביצתעין" עם השותפים בן גלעדי וגל מוג'ה. תחילה התרכזה החברה בהפקת קליפים ופרסומות אך עם יציאתו של מוג'ה בשנת 2014 וכניסתה של המפיקה מיקה תימור החברה החלה להתמקד בהפקת קולנוע וטלוויזיה.
ביים עשרות פרסומות וקליפים לאמנים כמו הדג נחש, קותימן, אסף אמדורסקי, קרולינה ועוד. ב-2011 ערך את סרט האימה הישראלי חתולים על סירת פדלים. ב-2014, תסריט לסרט קצר שכתב זכה במקום הראשון במסגרת פרויקט "פרולוג" של הפסטיבל הבינלאומי לסרטי סטודנטים. הסרט, "חם", שהופק בתמיכת קרן מקור ו-yes, יצא ב-2015.
מעילה

ביולי 2021 עלתה לשידור בyes סדרה בת שבעה פרקים בשם מעילה, אשר גנדלמן כתב יחד עם שירה פורת וביים. הסדרה מגוללת את סיפורה של אתי אלון, הפקידה בבנק למסחר אשר גנבה למעלה מרבע מיליארד ש"ח מכספי לקוחות כדי לכסות את חובות ההימורים של אחיה, עופר מקסימוב. בסדרה מככבים יהודה לוי ודאנה איבגי, שאף זכתה בפרס השחקנית בפסטיבל הסדרות של ברלין על השתתפותה בסדרה זו.
Buried

ב-10 באוקטובר 2021 עלתה ברשת שואוטיים האמריקאית סדרה בת ארבעה פרקים בשם "Buried", אותה גנדלמן כתב, ביים והפיק. הסדרה, שזכתה לביקורות חיוביות, עוקבת אחרי סיפורה של איילין פרנקלין, אישה צעירה אשר נזכרה בשנת 1989 שבגיל שמונה, עשרים שנה לפני כן, היא הייתה עדה לרצח של חברתה הטובה ביותר, סוזן נייסון, וכי הרוצח הוא אביה, ג'ורג' פרנקלין. פרנקלין הפך לאדם הראשון בתולדות ארצות הברית שעומד למשפט פלילי בהתבסס על זיכרון מודחק של הפשע, ומשפטו הגדיר מחדש את האופן שבו מומחים לדין הפלילי ולבריאות הנפש מתייחסים למושגים כמו זיכרון וטראומה. מיד לאחר עלייתה נרכשו זכויות השידור של הסדרה בישראל על ידי HOT ו-yes, והיא עלתה לשידור בנובמבר 2021 תחת השם הבזק של רצח.
צל של אמת

ב-26 במרץ 2016 עלתה לשידור בערוץ 8 הסדרה הדוקומנטרית הראשונה שיצר וביים (יחד עם ארי פינס), "צל של אמת", אשר עוסקת בפרשת הרצח של תאיר ראדה. הסדרה יצרה סערה ציבורית ותקשורתית סביב פרשת הרצח וזכתה לשבחים מהמבקרים, שרובם אף הכתירו אותה כאחת הסדרות החשובות ששודרו בישראל. בינואר 2017 נודע כי הסדרה נרכשה להפצה בינלאומית על ידי ענקית המדיה נטפליקס, והיא עלתה לשידור עוד באותו יום במעל 190 מדינות בגרסתה המקורית בעברית עם כתוביות בשפות שונות. הסדרה זכתה ב-3 פרסי האקדמיה הישראלית - על הסדרה הדוקומנטרית הטובה ביותר, העריכה והאפקטים החזותיים.
בשנת 2021 שודר סרט התעודה "צל כבד", של הבמאי עידו הר, ובו סיפורה של האישה מאחורי ראשי התיבות א"ק - אולה קרבצ'נקו, לטענת הסרט נהגו יוצרי "צל של אמת" בחוסר יושר ובחוסר אחריות כלפי קרבצ'נקו, ושגו כשגרמו לקהל להאמין בנכונות גרסתו של בן זוגה לשעבר שהאשים אותה ברצח.
ביולי 2019 שודרה בערוץ 8 העונה השנייה של הסדרה, "צל של אמת: רוצח כביש החוף", אשר עוסקת בשורת מקרי רצח של נשים צעירות שהתרחשו לאורך כביש החוף בשנות ה-70 וה-80, ובאפשרות שהם בוצעו על ידי רוצח סדרתי.
בנובמבר 2021 הגישה אולה קרבצנקו תביעת לשון הרע בסך 5.4 מיליון ש"ח נגד יוצרי סדרת התעודה "צל של אמת", ארי פינס ויותם גנדלמן, ונגד עו"ד ירום הלוי.
הערות שוליים

↑  דאנה איבגי זכתה בפרס השחקנית בפסטיבל הסדרות של ברלין, באתר ynet, 29 בספטמבר 2021
↑  Showtime digs up the truth about recovered memories in Buried docuseries, AV Club (ב־)
↑  Her Repressed Memory Got Him a Life Sentence for Murder. Was It Real?, Daily Beast (ב־)
↑  True Crime Meets Greek Tragedy in Father-Daughter Murder Story Buried, Vanity Fair (ב־)
↑  עמי פרידמן, "צל של אמת": אגרוף אדיר לבטן, באתר ynet, 27 במרץ 2016
↑  עידו ישעיהו‏, פתחי הדלת: "צל של אמת" חושפת ספקות גדולים בפרשת תאיר ראדה, באתר וואלה, 27 במרץ 2016
↑  שירי ברייט, "צל של אמת": "סכנה לדמוקרטיה" או הסדרה הכי חשובה שנעשתה בישראל?, באתר nrg
↑  ניר גונטז', יש ספק, אין ספק, באתר העין השביעית, 11 באפריל 2016
↑   ניב הדס, החדשות הפכו לסקר אינטרנטי, באתר הארץ, 21 באפריל 2016
↑  נטע חוטר, ‏דם אמיתי: למה אתם חייבים לראות את "צל של אמת"?, באתר ‏מאקו‏, 27 במרץ 2016
↑  איתי שטרן, נטפליקס רכשה את הסדרה הישראלית "צל של אמת" להפצה בינלאומית, באתר הארץ, 27 בינואר 2017
↑  יונתן כיתאין, ‏15 זכיות להוט בטקס פרסי האקדמיה לטלוויזיה, באתר גלובס, 19 במרץ 2017
↑  מערכת כאן, צל כבד | הסרט המלא, באתר כאן – תאגיד השידור הישראלי, 20 במרץ 2021
↑  נדב מנוחין‏, "צל כבד" חושף את העוול כלפי א"ק. הגיע הזמן שנחשוב על ז'אנר הפשע האמיתי מחדש, באתר וואלה, 21 במרץ 2021
↑   אריאנה מלמד, "צל כבד" מראה כיצד טלוויזיה הופכת אישה פגועה נפשית לחומר גלם, באתר הארץ, 20 במרץ 2021
↑  אריק וייס, האם יוצרי "צל של אמת" פיענחו את תעלומת "רוצח כביש החוף"?, באתר חדשות 13, 6 ביולי 2019
↑  אורן פרסיקו, א"ק תובעת 5.4 מיליון שקל, באתר העין השביעית, 1 בדצמבר 2021
| --- | --- |
בקרת זהויות :  NLI: 987007346300405171  VIAF: 17149842000002842594   WorldCat (עם VIAF): 17149842000002842594
יחסי דנמרק–הוותיקן

| יחסי דנמרק – קריית הוותיקן |
| --- | --- |
דנמרק: קריית הוותיקן


דנמרק: קריית הוותיקן
שטח (בקילומטר רבוע)
43,094: 0.49
אוכלוסייה
5,983,727: 498
תמ"ג (במיליוני דולרים)
404,199: 
תמ"ג לנפש (בדולרים)
67,550: 
משטר
מונרכיה חוקתית: מונרכיה אבסולוטית תאוקרטית

יחסי דנמרק–הכס הקדוש הם היחסים הדו-צדדיים בין דנמרק לוותיקן.
סקירה כללית

דנמרק הייתה ממלכה נוצרית קתולית עד לתקופת הרפורמציה הפרוטסטנטית. פרדריק הראשון, מלך דנמרק מילא תפקיד מרכזי בהפצת לימוד הלותרניזם בכל רחבי דנמרק. על פי כתב הזכויות שנחתם עם הכתרתו הוא הפך להיות המגן הרשמי של הכנסייה הקתולית בדנמרק. במסגרת תפקידו זה, הוא עמד על זכותו לבחור את הבישופים לדיוקסיות בדנמרק. עם זאת, הוא גילה סובלנות כלפי הפרוטסטנטיות, ולדוגמה, הוא ציווה שהלותרנים והקתולים יחלקו את אותן כנסיות. הוא עודד את פרסום הגרסה הראשונה של התנ"ך בשפה הדנית. ב-1526, כאשר ריחף מעל ראשו של הנס טאוזן, איום במאסר ומשפט בעוון כפירה, מינה אותו פרדריק להיות הכומר האישי שלו כדי שהוא ייהנה מחסינות. החל מ-1527, אישר פרדריק את סגירתם של מנזרים פרנציסקנים ב-28 ערים דניות. בכמה מקרים, הוא הציע סכומים קטנים של כסף לנזירים העקורים. הוא ניצל רגשות אנטי-ממסדיים שהיו שכיחים בקרב אנשים מסוימים כנגד ההיררכיה הכנסייתית והאצולה הקתולית של דנמרק וכן ניהל תעמולה לצמצם את כוחם של הבישופים והאצילים הקתולים. הוא היה מוכשר מספיק כדי למנוע מלחמה כוללת בין הפרוטסטנטים לבין הקתולים. בתקופת שלטונו של בנו, כריסטיאן השלישי, מלך דנמרק הפכה הנצרות הלותרנית לדת המדינה הרשמית של דנמרק, והיא התנתקה מחסותו של האפיפיור.
בשנת 1982 כוננה דנמרק יחסים דיפלומטיים עם הכס הקדוש.
נציגויות דיפלומטיות

דנמרק מיוצגת בוותיקן באמצעות שגרירותה בבריסל, בלגיה.
הוותיקן מיוצג בדנמרק באמצעות הנונציו האפוסטולי בסטוקהולם, שוודיה.
יחסי דנמרק – קוריאה הצפונית

| יחסי דנמרק – קוריאה הצפונית |
| --- | --- |
דנמרק: קוריאה הצפונית


דנמרק: קוריאה הצפונית
שטח (בקילומטר רבוע)
43,094: 120,538
אוכלוסייה
5,983,727: 26,517,006
תמ"ג (במיליוני דולרים)
404,199: 
תמ"ג לנפש (בדולרים)
67,550: 
משטר
מונרכיה חוקתית: דיקטטורה, טוטליטריזם, משטר חד מפלגתי

יחסי דנמרק–קוריאה הצפונית הם היחסים הדו-צדדיים בין דנמרק לבין הרפובליקה העממית הדמוקרטית של קוריאה (DPRK), המכונה בדרך כלל צפון קוריאה. דנמרק מיוצגת בקוריאה הצפונית, באמצעות שגרירותה בבייג'ינג, סין. קוריאה הצפונית מיוצגת בדנמרק, באמצעות שגרירותה בסטוקהולם, שוודיה. דנמרק תומכת במאמצים להחזיר את קוריאה הצפונית לשיחות שש המדינות.
היסטוריה

דנמרק הייתה אחת המדינות הראשונות שהכירו בקוריאה הצפונית במהלך מלחמת קוריאה. היחסים הדיפלומטיים בין דנמרק לקוריאה הצפונית כוננו ב-17 ביולי 1973. באוקטובר 1976 סגרה דנמרק את המשלחת הצפון-קוריאנית לדנמרק, והכריזה על המשלחת כפרסונה נון גראטה, לאחר אישומים על ייבוא שוק שחור, מכירת סמים, אלכוהול וסיגריות. בהמשך עקבו נורווגיה ופינלנד. קוריאה הצפונית סגרה את שגרירותה בדנמרק בשנת 1998 בגלל הפחתת התקציב שלהם.
דנמרק תמכה בהחלטה 1695 של מועצת הביטחון של האו"ם בנושא תוכנית הנשק של קוריאה הצפונית.
בספטמבר 2009 הגיעו תשעה צפון קוריאנים לשגרירות הדנית בהאנוי, וייטנאם כדי לבקש מקלט.
לאחר שה-ROKS Cheonan טובעה במרץ 2010, על ידי טורפדו, גינתה שרת החוץ הדנית לנה אספרסן את הטבעתה של Cheonan, וקבעה כי היא מאמינה שקוריאה הצפונית אחראית למעשה, וקראה לה לעמוד בהתחייבויותיה הבינלאומיות.
לאחר הפצצת ייונפיונג בנובמבר 2010, ראש ממשלת דנמרק לארס לקה ראסמוסן גינה את ההתקפה, וכינה אותה "פרובוקציה צבאית".